
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 220 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Ανταλλαγή πληροφοριών μεταξύ της ΓΔΟΠ του 
Υπουργείου Οικονομίας και Οικονομικών, της Αρ¬ 
χής του άρθρου 7 του ν. 2331/1995, όπως ισχύει, 

και των αρμοδίων αρχών του νόμου αυτού. 1 

Έγκριση υπερωριακής εργασίας των υπαλλήλων του 

ΜΤΠΥ για το έτος 2007. 2 

Τροποποίηση της αριθμ. Υ3α/ΓΠ 31930/05/2006 κοι¬ 
νής υπουργικής απόφασης «Σύσταση Περιφερει¬ 
ακού Ιατρείου (ΠΙ) Αγ. Νικολάου, του Δήμου Βοι- 
ών, Νομού Λακωνίας. 3 


Τροποποίηση της αριθμ. 351021/1990 απόφασης των 
Υπουργών Εθνικής Οικονομίας και Γεωργίας «Θέ¬ 
σπιση διοικητικών κυρώσεων στα πλαίσια του κα¬ 
θεστώτος ενίσχυσης στην παραγωγή ελαιολάδου» 
(ΦΕΚ 347 Β'), όπως τροποποιήθηκε και ισχύει»... 4 
Τροποποίηση της υπ’ αριθμ. Α 252679/2.3.1989 απόφα¬ 
σης των Υπουργών Εθνικής Οικονομίας και Γ εωρ¬ 
γίας «Αναγνώριση ελαιοτριβείων για την συμμετο¬ 
χή τους στο καθεστώς ενίσχυσης στην παραγωγή 
ελαιολάδου» (ΦΕΚ 159 Β), όπως τροποποιήθηκε 


και ισχύει. 5 

Καθορισμός αριθμού ατόμων που θα απασχοληθούν 
στο Κέντρο Εξυπηρέτησης Πολιτών (ΚΕΠ) του Δή¬ 
μου Οιτύλου με σύμβαση μίσθωσης έργου. 6 


ΑΠΟΦΑΣΕΙ Σ 

Αριθμ. 5833/Β 2136 (1) 


Ανταλλαγή πληροφοριών μεταξύ της ΓΔΟΠ του Υπουρ¬ 
γείου Οικονομίας και Οικονομικών, της Αρχής του 
άρθρου 7 του ν. 2331/1995, όπως ισχύει, και των αρ¬ 
μοδίων αρχών του νόμου αυτού. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

α) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

β) Του π.δ. 178/2000 (ΦΕΚ 165 Α) «περί Οργανισμού του 
Υπουργείου Εθνικής Οικονομίας», όπως συμπληρώθηκε 
από το άρθρο 10 του ν. 3424/2005 (ΦΕΚ 305 Α). 


22 Φεβρουάριου 2007 

γ) Του π.δ. 81/2002 (ΦΕΚ 57 Α) «Συγχώνευση των 
Υπουργείων Εθνικής Οικονομίας και Οικονομικών». 

δ) Του άρθρου 7 του ν. 2331/1995 (ΦΕΚ 173 Α) «Πρόληψη 
και καταστολή της νομιμοποίησης εσόδων από εγκλη¬ 
ματικές δραστηριότητες» όπως τροποποιήθηκε με το 
άρθρο 7 του ν. 3424/2005 (ΦΕΚ 305 Α). 

ε) Του άρθρου 6 παρ. 3,4 και 5 του ν. 2515/1997 (ΦΕΚ 154 Α) 
με το οποίο τροποποιούνται διατάξεις του ν.2331/1995. 

στ) Την πράξη 7/17.5.2006 του Υπουργικού Συμβουλίου 
«Επιλογή και Διορισμός του Προέδρου της Εθνικής Αρ¬ 
χής Καταπολέμησης της Νομιμοποίησης Εσόδων από 
Εγκληματικές Δραστηριότητες» (ΦΕΚ 101 Α). 

ζ) Την υπ’ αριθμ. 23059/Β 975/2.6.2006 κοινή υπουργική 
απόφαση (ΦΕΚ 721 Β) των Υπουργών Οικονομίας και Οι¬ 
κονομικών και Δικαιοσύνης «Διορισμός μελών της Εθνι¬ 
κής Αρχής Καταπολέμησης της Νομιμοποίησης Εσόδων 
από Εγκληματικές Δραστηριότητες του άρθρου 7 του 
ν.2331/1995, όπως τροποποιήθηκε με το άρθρο 7 του 
ν.424/2005». 

η) Την απόφαση του Συμβουλίου της ΕΈ. της 17ης 
Οκτωβρίου 2000 σχετικά με τη θέσπιση ρυθμίσεων για 
τη συνεργασία μεταξύ των μονάδων χρηματοδοτικών 
πληροφοριών των Κ-Μ όσον αφορά στην ανταλλαγή 
πληροφοριών (2000/642/ΔΕΥ). 

θ) Του ν. 2683/1999 (ΦΕΚ 19 Α), «Κώδικας Δημοσίων 
Υπαλλήλων, Υπαλλήλων ΝΠΔΔ κ.λπ. διατάξεις». 

ιστ) Το άρθρα 4 παρ. 6 και το άρθρο 10 παρ. 2 του 
ν.3424/2005 (ΦΕΚ 305Α/13.12.2005), αποφασίζει: 

Αρθρο 1 
Ορισμοί 

Για τους σκοπούς της παρούσας Απόφασης νοούνται ως: 
Α) Πληροφορίες μη εμπιστευτικής φύσεως: Πληροφο¬ 
ρίες και στοιχεία που είναι είτε στατιστικής φύσεως, 
είτε σχετικές με τη συμμόρφωση των υποκείμενων στις 
υποχρεώσεις του ν. 2331/1995, όπως ισχύει, φυσικών και 
νομικών προσώπων, είτε αφορούν τις διαδικασίες και 
την αποτελεσματικότητα των εποπτικών ενεργειών των 
αρμοδίων αρχών. Εξαιρούνται οι πληροφορίες και τα 
στοιχεία προσωπικής φύσεως ή συναλλαγών, με την επι¬ 
φύλαξη των διατάξεων του άρθρου 2 της παρούσης. 

Β) Υπουργείο Οικονομίας και Οικονομικών: Η Γενική 
Διεύθυνση Οικονομικής Πολιτικής (ΓΔΟΠ) αυτού του 
Υπουργείου, που ασκεί τις αρμοδιότητες της κεντρικής 
συντονιστικής αρχής σύμφωνα με την παρ. 6 του άρ¬ 
θρου 2 α του ν. 2331/1995, όπως ισχύει. Τις αρμοδιότητες 
του Υπουργείου αυτού ως αρμόδιας αρχής, σύμφωνα 
με το εδάφιο στ' του άρθρου 1 του ν. 2331/1995, ασκεί 
η Γενική Γραμματεία Φορολογικών και Τελωνειακών 

Θεμάτων (Γενική Διεύθυνση Φορολογικών Ελέγχων και 
Γενική Διεύθυνση Φορολογίας). 

Γ) Αρχή: Η Εθνική Αρχή Καταπολέμησης της Νομιμο¬ 
ποίησης Εσόδων από Εγκληματικές Δραστηριότητες 
του άρθρου 7 του ν. 2331/1995, όπως ισχύει. 

Δ) Αρμόδιες Αρχές: Τα αναφερόμενα στο εδάφιο στ’ 
του άρθρου 1 του ν. 2331/1995, όπως ισχύει, Υπουργεία 
και δημόσιοι φορείς. Η επιτροπή της παραγράφου 19 
του άρθρου 4 του ν. 2331/1995, όπως ισχύει, δεν αποτελεί 
αρμόδια αρχή, με την επιφύλαξη των διατάξεων του 
άρθρου 2 της παρούσης. 

Ε) Ανταλλαγή πληροφοριών: Η μεταβίβαση, διαβίβαση, 
διάθεση ή παροχή στοιχείων, αναφορών, εκθέσεων και 
άλλων πληροφοριών μεταξύ της ΓΔΟΠ, της Αρχής του 
άρθρου 7 και των αρμοδίων αρχών, αυτοβούλως ή κατό¬ 
πιν αιτήσεως, σύμφωνα με τις διατάξεις της παρούσης. 

Αρθρο 2 

Πεδίο Εφαρμογής 

1. Η παρούσα απόφαση ρυθμίζει τους όρους και τις 
προϋποθέσεις ανταλλαγής πληροφοριών μη εμπιστευτι- 
κής φύσης μεταξύ των αναφερόμενων ανωτέρω Υπουρ¬ 
γείων και δημόσιων φορέων για την υποβοήθηση αυτών 
στην εκπλήρωση των νομίμων υποχρεώσεων εκάστου, 
στην καλύτερη άσκηση των αρμοδιοτήτων τους και 
στη βελτίωση της αποτελεσματικότητας του εν γένει 
μηχανισμού της χώρας μας για την πρόληψη και κατα¬ 
στολή των αδικημάτων της νομιμοποίησης εσόδων από 
εγκληματικές δραστηριότητες και της χρηματοδότησης 
της τρομοκρατίας. 

2. Οι διατάξεις της παρούσας δεν θίγουν τις διατά¬ 
ξεις του ν. 2331/1995, όπως ισχύει, και της Απόφασης 
40844/Β1703/12.10.2006 (ΦΕΚ 1549 Β') του Υπουργού Οι¬ 
κονομίας και Οικονομικών για την οργανωτική δομή και 
λειτουργία της Αρχής του άρθρου 7, όσον αφορά τις 
υποβαλλόμενες στην Αρχή αναφορές ύποπτων ή ασυ- 
νήθων συναλλαγών, την παροχή στην Αρχή πρόσθετων 
πληροφοριών, σχετιζόμενων αμέσως ή εμμέσως με τις 
αναφορές, από τους υποβάλλοντες τις αναφορές, από 
τις αρμόδιες αρχές, από την επιτροπή της παραγρ. 19 
του άρθρου 4 του ν. 2331/1995, όπως ισχύει, και από 
άλλες δημόσιες αρχές και υπηρεσίες, καθώς και τις 
διατάξεις που αφορούν την επεξεργασία, ταξινόμηση, 
διασταύρωση και διαβίβαση πληροφοριών και στοιχεί¬ 
ων στον αρμόδιο εισαγγελέα και σε άλλες δικαστικές, 
εισαγγελικές ή ανακριτικές αρχές. 

Αρθρο 3 

Ανταλλαγή πληροφοριών της Γ ΔΟΠ 

1. Στα πλαίσια των αρμοδιοτήτων της ως κεντρικής 
συντονιστικής αρχής η Γ ΔΟΠ λαμβάνει τις εξαμηνιαίες 
εκθέσεις των τεσσάρων αρμοδίων αρχών που αναφέ- 
ρονται στην παράγρ. 9γ του άρθρου 4 του ν. 2331/1995, 
όπως ισχύει, τις αναλύει, ταξινομεί τις σχετικές πληρο¬ 
φορίες, εντοπίζει αδυναμίες, παρακολουθεί την εξέλιξη 
του βαθμού συμμόρφωσης των εποπτευομένων από τις 
ανωτέρω αρχές εταιρειών, την αποτελεσματικότητα του 
εποπτικού έργου αυτών των αρμοδίων αρχών και δίνει 
σχετικές οδηγίες. 

2. Η Γ ΔΟΠ ζητεί από τις υπόλοιπες αρμόδιες αρχές 
πληροφορίες για τις εγκυκλίους που εκδίδουν, την υπη¬ 
ρεσιακή συγκρότησή τους ως προς το εποπτικό τους 
έργο, τους ελέγχους που πραγματοποιούν, τις αναφο¬ 
ρές που υποβάλλουν στην Αρχή και τις τυχόν ποινές 
που επιβάλλουν καθώς και την τυχόν δικαστική εξέλιξη 
των περιπτώσεων στις οποίες οι ποινές προσβάλλονται 
δικαστικά. 


3. Η ΓΔΟΠ ζητεί από τις αρμόδιες αρχές και τους 
υπαλλήλους τους που μετέχουν σε διεθνείς οργανι¬ 
σμούς ή φορείς σχετικούς με την καταπολέμηση των 
αναφερόμενων στην παρ. 1 του άρθρου 2 της παρούσης 
αδικημάτων, πλήρη ενημέρωση. 

4. Η Γ ΔΟΠ ενημερώνεται από την Αρχή για την ορ¬ 
γάνωση και στελέχωσή της, για τον αριθμό και την 
ποιότητα των αναφορών ύποπτων ή ασύνηθων συναλ¬ 
λαγών κατά κατηγορία υπόχρεων προσώπων, για τυ¬ 
χόν προβλήματα που αντιμετωπίζει, είτε οικονομικής 
ή οργανωτικής φύσεως είτε στη συνεργασία της με 
αρμόδιες αρχές ή στις επαφές της με υποκείμενα στις 
υποχρεώσεις του ν. 2331/1995, όπως ισχύει, φυσικά και 
νομικά πρόσωπα, και βοηθεί στην επίλυσή τους. 

5. Η Γ ΔΟΠ διαβιβάζει στην Αρχή πληροφορίες από τις 
αναφερθείσες στην παράγραφο 1 του άρθρου αυτού 
εκθέσεις των τεσσάρων αρμοδίων αρχών για να διευκο¬ 
λύνει την Αρχή στην εκτέλεση των καθηκόντων της. 

6. Η ΓΔΟΠ ενημερώνει την Αρχή και τις αρμόδιες 
αρχές για νομοθετικές πρωτοβουλίες που προτίθεται 
να λάβει, για τις διεθνείς εξελίξεις στους σχετικούς με 
το θέμα διεθνείς οργανισμούς και φορείς, σύμφωνα με 
τα επιμέρους θέματα και μεριμνά ώστε αυτές οι πλη¬ 
ροφορίες να είναι προσβάσιμες στις συνδικαλιστικές 
οργανώσεις των υποκείμενων στις υποχρεώσεις του ν. 
2331/1995, όπως ισχύει, φυσικών ή νομικών προσώπων 
και, εάν αυτό είναι δυνατόν, στα πρόσωπα αυτά. 

Άρθρο 4 

Ανταλλαγή πληροφοριών της Αρχής 

1. Η Αρχή λαμβάνει από τη Γ ΔΟΠ τις πληροφορίες που 
αναφέρονται στο άρθρο 3. Δικαιούται επίσης να ζητήσει 
από τις αρμόδιες αρχές κάθε πληροφορία που αφορά 
συγκεκριμένη υπόθεση που διερευνά, είτε η υπόθεση 
προέκυψε από αναφορά ύποπτης ή ασυνήθους συναλ¬ 
λαγής είτε με άλλο τρόπο. 

2. Η Αρχή δύναται να ζητήσει από τις αρμόδιες αρχές 
πληροφορίες που αυτές απέκτησαν κατά τη διενέργεια 
του εποπτικού τους έργου και σχετικών ελέγχων. Οι 
πληροφορίες μπορεί να είναι στατιστικής φύσεως ή να 
αφορούν εποπτευόμενα από τις αρμόδιες αρχές φυσικά 
ή νομικά πρόσωπα. 

3. Η Αρχή δύναται να διαβιβάζει σε κάθε αρμόδια αρχή 
πληροφορίες που αφορούν τον αριθμό και την ποιότητα 
των υποβαλλόμενων αναφορών ύποπτων ή ασύνηθων 
συναλλαγών από φυσικά ή νομικά πρόσωπα, εποπτευό¬ 
μενα από αυτή την αρμόδια αρχή καθώς και τον βαθμό 
συνεργασίας των προσώπων αυτών με την Αρχή. 

4. Η Αρχή διαβιβάζει στη ΓΔΟΠ και στις αρμόδιες 
αρχές τις μελέτες και τα αποτελέσματα ερευνών της 
Διεύθυνσης Μελετών και Διεθνών Σχέσεων, καθώς και 
πληροφορίες από τις εργασίες του ΕρπιοπΙ Οιηυρ, του 
ΕΙϋ-ΝοΙ και του ΕΙΨ ΡΙαΙΐοιτπ στα οποία συμμετέχει. 

5. Η Αρχή διαβιβάζει πληροφορίες, σύμφωνα με τις 
παραγράφους 3 και 4 ανωτέρω, ληφθείσες από αλλο¬ 
δαπές αντίστοιχες αρχές, εκτός εάν η αλλοδαπή αρχή 
θέτει περιορισμούς στη μεταβίβαση ή χρήση αυτών των 
πληροφοριών. 

Αρθρο 5 

Ανταλλαγή πληροφοριών των αρμόδιων 
αρχών με τη Γ ΔΟΠ και την Αρχή 

1. Οι αρμόδιες αρχές ζητούν πληροφορίες από τη Γ ΔΟΠ 
και την αρχή του άρθρου 7 και παρέχουν χωρίς κα¬ 
θυστέρηση πληροφορίες σύμφωνα με την παράγραφο 
2 του άρθρου 3 της παρούσας απόφασης. Αξιολογούν, 

ταξινομούν και διασταυρώνουν όπου απαιτείται, αυτές τις 
πληροφορίες και τις χρησιμοποιούν για την άσκηση των 
εποπτικών τους καθηκόντων και τη συνεχή βελτίωση της 
συμμόρφωσης των εποπτευόμενων από αυτές φυσικών 
και νομικών προσώπων προς τις υποχρεώσεις τους προς 
τις διατάξεις του ν. 2331/1995, όπως ισχύει. 

2. Οι αρμόδιες αρχές παρέχουν συνεχή πληροφόρηση 
στις συνδικαλιστικές οργανώσεις των εποπτευόμενων από 
αυτές προσώπων, καθώς και στα ίδια πρόσωπα, αν είναι 
εφικτό, για θέματα τυπολογίας, νομοθεσίας, ενδεικτικών 
περιπτώσεων ύποπτων συναλλαγών και για την οργάνωση 
συστημάτων και διαδικασιών εκτίμησης κινδύνου. 

Αρθρο 6 

Ανταλλαγή πληροφοριών μεταξύ 
των αρμοδίων αρχών 

1. Οι αρμόδιες αρχές συνεργάζονται μεταξύ τους ανταλ¬ 
λάσσοντας πληροφορίες που αφορούν συγκεκριμένες 
υποθέσεις που διερευνούν ή αφορούν εποπτευόμενα από 
αυτές πρόσωπα ή είναι γενικότερης φύσεως. 

2. Οι αρμόδιες αρχές δύνανται να υπογράψουν δι- 
μερώς ή πολυμερώς Μνημόνια Συνεργασίας για τους 
όρους και προϋποθέσεις της ανταλλαγής πληροφοριών 
και για τη διενέργεια κοινών ελέγχων. 

3. Ειδικά ως προς τους χρηματοπιστωτικούς ομίλους, 
οι αρμόδιες αρχές των επί μέρους εταιρειών του ομίλου, 
συνεργάζονται και ανταλλάσσουν κάθε πληροφορία που 
απαιτείται για την εξασφάλιση της συμμόρφωσης του ομί¬ 
λου προς τις απαιτήσεις του ν. 2331/1995, όπως ισχύει. 

4. Το φορολογικό απόρρητο αίρεται μόνο στην πε¬ 
ρίπτωση της Αρχής. Πληροφορίες για τις οποίες δεν 
ισχύει αυτό το απόρρητο και τις οποίες κατέχουν οι 
φορολογικές αρχές, δύνανται να δοθούν σε άλλες αρ¬ 
μόδιες αρχές. 

Αρθρο 7 

Τήρηση εμπιστευτικότητας 

Οι πληροφορίες που ανταλλάσσονται σύμφωνα με 
τις διατάξεις της παρούσης, θεωρούνταιι εμπιστευτικές 
από τους λαμβάνοντες αυτές, εκτός αν είναι δημόσιες 
ή ελεύθερα προσβάσιμες. Παράβαση της τήρησης της 
εμπιστευτικότητάς τους συνεπάγεται τις κυρώσεις που 
προβλέπει ο ν. 2331/1995, όπως ισχύει. 

Άρθρο 8 

Από την παρούσα απόφαση δεν προκαλείται δαπάνη 
σε βάρος του κρατικού προϋπολογισμού. 

Άρθρο 9 
Έναρξη ισχύος 

Η παρούσα απόφαση τίθεται σε ισχύ από την ημε¬ 
ρομηνία δημοσίευσής της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2007 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ .2/3511/0022 (2) 

Έγκριση υπερωριακής εργασίας των υπαλλήλων του 
ΜΤΠΥ για το έτος 2007 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του π.δ.422/1981 «Περί Κωδικοποιήσεως των περί 
Μετοχικού Ταμείου Πολιτικών Υπαλλήλων διατάξεων» 
(ΦΕΚ 114 Α/1981). 


β. Το π.δ.251/199 «Οργανισμός του Μετοχικού Ταμείου 
Πολιτικών Υπαλλήλων» (ΦΕΚ 118 Α), όπως τροποποιήθη¬ 
κε με το π.δ. 57/2003 (ΦΕΚ 60/τ.Α/12.3.2003). 

γ. Της παρ. 1 του άρθρου 19 του ν.2386/1996 «Ρυθ¬ 
μίσεις θεμάτων Εθνικών Κληροδοτημάτων, δημοσίων 
και ανταλλαξίμων κτημάτων και άλλες διατάξεις» 
(ΦΕΚ 43/τ./1996), όπως αντικαταστάθηκε με την παρ.5 
του άρθρου 12 του ν.2443/1996 «Τροποποίηση και 
συμπλήρωση του τελωνειακού Κώδικα και άλλες δι¬ 
ατάξεις». 

δ. Του άρθρου 16 του ν.3205/ΦΕΚ 297/Α/23.12.2003, 
σύμφωνα με το οποίο η υπερωριακή εργασία επιτρέ¬ 
πεται μόνο για την αντιμετώπιση εποχικών, έκτακτων 
ή επειγουσών υπηρεσιακών αναγκών. 

2. Την υπ’ αριθμ.2/37930/ΔΙΟΕ 1264 (ΦΕΚ 1432) κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
όμοια (ΦΕΚ 204 Β'). 

3. Την με υπ’ αριθμ. 2/49256/23.11.2006 (ΦΕΚ 1816/ 
Β/12.12.2006) απόφαση μεταβίβασης αρμοδιοτήτων και 
εξουσίας να υπογράφουν «Με εντολή Υφυπουργού», 
στους Γενικούς Γραμματείς, στο Γενικό Γραμματέα 
Δημοσιονομικής Πολιτικής κ.λπ.». 

4. Την υπ’ αριθμ. Συν.2/9.1.2007 απόφαση του Δ.Σ. του 
ΜΤΠΥ. 

5. Την υπάρχουσα έκτακτη και εξαιρετικά επείγουσα 
υπηρεσιακή ανάγκη της απασχόλησης των υπαλλήλων 
του Μ.Τ.Π.Υ. πέραν του κανονικού ωραρίου: 

για την διεκπεραίωση 5.500 αιτήσεων κανονισμού με¬ 
ρίσματος που εκκρεμούν, προς αποφυγή παραπόνων 
των ασφαλισμένων για καθυστέρηση κανονισμού του 
μερίσματος πέραν των τεσσάρων μηνών από της πα¬ 
ραλαβής της συνταξιοδοτικής πράξης, όπως προβλέπει 
η κοινή υπουργική απόφαση 1097636/1212/0006Δ ενώ 
αναμένεται σύμφωνα με ενημέρωση που είχε το Ταμείο 
από Γ.Λ.Κ. έξοδος 10.000 υπαλλήλων τουλάχιστον εντός 
του 2007. 

για την ολοκλήρωση της αναπροσαρμογής των με¬ 
ρισμάτων, (υπολείπονται τα μερίσματα πέντε χιλιάδων 
οκτακόσιων πενήντα (5.850) μερισματούχων, οι οποί¬ 
οι σημειωτέον είναι ειδικές κατηγορίες, δεν παίρνουν 
σύνταξη από το Γενικό Λογιστήριο του Κράτους και 
απαιτείται ειδική χρονοβόρα επεξεργασία. 

για την επίσπευση της εκκαθάρισης 7.425 αιτήσεων για 
αναγνώριση προϋπηρεσίας από 2002 μέχρι σήμερα, που 
εκκρεμούν στο Τμήμα Μετόχων. 

6. Το γεγονός ότι, από την απόφαση αυτή προκαλεί- 
ται δαπάνη σε βάρος του προϋπολογισμού του ΜΤΠΥ, 
ύψους περίπου διακοσίων σαράντα έξι χιλιάδων ευρώ 
(246.000,00 €) και βαρύνει τον ΚΑΕ 0261, για την οποία 
υπάρχει πίστωση, αποφασίζουμε: 

Α. Εγκρίνουμε την καθιέρωση υπερωριακής απογευματι¬ 
νής εργασίας για εκατόν είκοσι (120) υπαλλήλους του ΜΤΠΥ, 
κατά το χρονικό διάστημα από 1.2.2007 μέχρι 31.7.2007 και 
για εξήντα (60) ώρες το μήνα ανά υπάλληλο. 

Β. Στην παραπάνω εργασία θα μπορούν να συμμετέ¬ 
χουν και περισσότεροι υπάλληλοι, αποσπασμένοι και 
εν γένει υπηρετούντες στο ΜΤΠΥ, εντός του ίδιου πα¬ 
ραπάνω συνολικού αριθμού των εγκεκριμένων ωρών. 

Γ. Ο χρόνος παροχής της υπερωριακής εργασίας ορίζε¬ 
ται με αποφάσεις των Προϊσταμένων των Διευθύνσεων. 

Δ. Η πραγματοποίηση της υπερωριακής εργασίας θα 
βεβαιώνεται από τους ανωτέρω Προϊσταμένους Διευ¬ 
θύνσεων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2007 
Με εντολή Υφυπουργού 
Ο Γεν. Γραμματέας Δημοσιονομικής Πολιτικής 
Γ. ΚΟΥΡΗΣ 
-♦- 

Αριθμ. Υ3α/ΓΠ 138843/06 (3) 

Τροποποίηση της αριθμ. Υ3α/ΓΠ 31930/05/2006 κοινής 
υπουργικής απόφασης «Σύσταση Περιφερειακού Ια¬ 
τρείου (ΠΙ) Αγ. Νικολάου, του Δήμου Βοιών, Νομού 
Λακωνίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των άρθρων 14 και 15 του ν. 1397/1983 
«Εθνικό Σύστημα Υγείας» (ΦΕΚ 143 Α'), όπως επανήλθαν 
σε ισχύ με τις διατάξεις του άρθρου 1β του ν.2194/1994. 

2. Τις διατάξεις του άρθρου 5 του ν. 2194/1994 «Απο¬ 
κατάσταση του Εθνικού Συστήματος Υγείας και άλλες 
διατάξεις» (ΦΕΚ 34/Α'). 

3. Τις διατάξεις του ν. 3329/2005 «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις» (ΦΕΚ 81 /Α'). 

4. Τις διατάξεις του π.δ. 95/2000 «Οργανισμός του 
Υπουργείου Υγείας και Πρόνοιας» (ΦΕΚ 76/τ.Α'/2000). 

5. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα Κυβερνητικά Όργα¬ 
να, που κυρώθηκε με το άρθρο πρώτο του π.δ/τος 63/ 
2005 (ΦΕΚ 98 Α') και το γεγονός ότι από τις διατάξεις 
της απόφασης αυτής δεν θα προκληθεί δαπάνη στον 
προϋπολογισμό του Υπουργείου Υγείας και Κοινωνικής 
Αλληλεγγύης. 

6. Τις διατάξεις του άρθρου 2 του π.δ. 55/1996 «Περιο¬ 
ρισμός συναρμοδιοτήτων κατά την έκδοση διοικητικών 
πράξεων» (ΦΕΚ 48 Α'). 

7. Την υπ’ αριθμ. 37930/ΔΙΟΕ 1264/2005 απόφαση του 
Πρωθυπουργού και του Υπουργού Οικονομίας και Οι¬ 
κονομικών αρμοδιοτήτων στους Υφυπουργούς Οικο¬ 
νομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
1432/τ.Β'/2005), όπως τροποποιήθηκε με την υπ’ αριθμ. 
5733/ΔΙΟΕ 179/9.2.2006 όμοια (ΦΕΚ 204 Β'). 

8. Το υπ’ αριθμ. 9760/13.11.2006 έγγραφο της ΔΥΠΕ 
Πελοποννήσου, αποφασίζουμε: 

Αντικαθιστούμε την αριθμ. Υ3α/ ΓΠ 31930/05/2006 
κοινή υπουργική απόφαση «Σύσταση Περιφερειακού 
Ιατρείου (ΠΙ) Αγ. Νικολάου, του Δήμου Βοιών, Νομού 
Λακωνίας» (ΦΕΚ 1524 Β'), όπως παρακάτω: 

«Συνιστάται Περιφερειακό Ιατρείο ( ΠΙ) Αγίου Νικολά¬ 
ου Λακωνίας, με έδρα το Δημοτικό Διαμέρισμα Αγίου 
Νικολάου του Δήμου Βοιών, ως αποκεντρωμένη μονάδα 
του Κέντρου Υγείας (ΚΥ) Νεάπολης, του ΓΝ - ΚΥ Μολά- 
ων, της ΔΥΠΕ Πελοποννήσου, που θα εξυπηρετεί την 
περιοχή της έδρας του Δημοτικού Διαμερίσματος κα¬ 
θώς και τις περιοχές των οικισμών Βαλτακίου, Κόρακα, 
Προφήτη Ηλία και Τσουμάλα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2007 

ΟΙ ΥΠΟΥΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ Δ. ΑΒΡΑΜΟΠΟΥΛΟΣ 


Αριθμ. 259355 (4) 

Τροποποίηση της αριθμ. 351021/1990 απόφασης των 
Υπουργών Εθνικής Οικονομίας και Γεωργίας «Θέ¬ 
σπιση διοικητικών κυρώσεων στα πλαίσια του κα¬ 
θεστώτος ενίσχυσης στην παραγωγή ελαιολάδου» 
(ΦΕΚ 347 Β'), όπως τροποποιήθηκε και ισχύει». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 3 του άρθρου 22 του ν. 992/1979 «Περί 
οργανώσεως των διοικητικών υπηρεσιών δια την εφαρ¬ 
μογήν της Συνθήκης Προσχωρήσεως της Ελλάδος εις 
τας Ευρωπαϊκός Κοινότητας και ρυθμίσεως συναφών 
θεσμικών και οργανωτικών θεμάτων» (ΦΕΚ 280 Α). 

β) Των παρ. 1, 2 και 3 του άρθρου 1 του ν. 1338/1983 
«Εφαρμογή του κοινοτικού δικαίου» (ΦΕΚ 34 Α) όπως 
τροποποιήθηκε με τις διατάξεις του άρθρου 6 του 
ν.1440/1984 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητος Άνθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (ΦΕΚ 70 Α) και του άρθρου 3 
του νόμου αυτού, όπως αντικαταστάθηκε με το άρθρο 
65 του ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ 101 Α). 

γ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (ΦΕΚ 98 Α). 

δ) Του δευτέρου εδαφίου της παραγράφου 1 του άρ¬ 
θρου 9α του ΚΑΝ (ΕΚ) 2366/1998 της Επιτροπής «για τις 
λεπτομέρειες εφαρμογής του καθεστώτος ενίσχυσης 
στην παραγωγή ελαιολάδου για τις περιόδους εμπορίας 
1998/1999 έως 2000/2001» (ΕΕΙ_ 293), όπως τροποποιή¬ 
θηκε και ισχύει. 

ε) Του δευτέρου εδαφίου της παραγράφου 1 του άρ¬ 
θρου 24 του Καν (ΕΚ) 865/2004 «σχετικά με την κοινή ορ¬ 
γάνωση της αγοράς ελαιολάδου και επιτραπέζιων ελιών 
και την τροποποίηση του κανονισμού (ΕΟΚ) υπ’ αριθμ. 
827/1968» (ΕΕΙ_ 161), όπως τροποποιήθηκε και ισχύει. 

2. Το υπ’ αριθμ. ΑΘΒ016512/27.6.2006 έγγραφο της Γ ε¬ 
νικής Διεύθυνσης Γεωργίας και Αγροτικής Ανάπτυξης 
της Ευρωπαϊκής Επιτροπής στο οποίο αναφέρεται ότι 
είναι δυνατόν να προβλεφθεί, αντί της κύρωσης της 
ανάκλησης της έγκρισης των ελαιοτριβείων, η κύρωση 
του προστίμου και για τις εκκρεμείς περιπτώσεις παρα¬ 
τυπιών ελαιοτριβείων ελαιοκομικών περιόδων έως και 
την ελαιοκομική περίοδο 2004/2005 που θα επέσυραν 
την κύρωση της ανάκλησης έγκρισης αυτών. 

3. Την ανάγκη αναμόρφωσης, μετά την εφαρμογή του 
Καν(ΕΟΚ) 865/2004, των επιβαλλομένων διοικητικών κυ¬ 
ρώσεων στα πλαίσια του καθεστώτος ενίσχυσης στην 
παραγωγή ελαιολάδου. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Η υπ’ αριθμ. 351021/1990 (ΦΕΚ 347 Β) απόφαση των 
Υπουργών Εθνικής Οικονομίας και Γεωργίας «Θέσπιση 
διοικητικών κυρώσεων στα πλαίσια του καθεστώτος 
ενίσχυσης στην παραγωγή ελαιολάδου», όπως τρο¬ 
ποποιήθηκε με τις υπ’ αριθμ. 374925/1993 (ΦΕΚ 573 Β) 
και 329572/1996 (ΦΕΚ 837 Β) όμοιες, τροποποιείται ως 
ακολούθως: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

1) Η παράγραφος 1 αντικαθίσταται ως εξής: 

«1. Εάν, από τους ελέγχους που διενεργήθηκαν, μέχρι 
και την ελαιοκομική περίοδο 2004/2005, από την πρώην 
Αυτοτελή Υπηρεσιακή Μονάδα Ελέγχου Ενίσχυσης Ελαι- 
ολάδου (Α.Υ.Μ.Ε.Ε,Ε.) του ΟΠΕΚΕΠΕ, στα ελαιοτριβεία 
και στις οργανώσεις παραγωγών ελαιολάδου ή στις 
Ενώσεις τους, έχει διαπιστωθεί ότι: 

α) Στο ελαιοτριβείο υπήρχαν παρατυπίες στις οποίες 
περιλαμβάνεται μεταξύ άλλων, σημαντική μεταβολή των 
ποσοτήτων των συνθλιβομένων ελιών ή των ποσοτήτων 
του παραγομένου λαδιού που προκύπτουν από τα λογι¬ 
στικά βιβλία υλικών ή ελλιπής τήρηση των λογιστικών 
βιβλίων υλικών ή ελλιπής κοινοποίηση τους. 

β) Η οργάνωση παραγωγών ελαιοήάδου ή η Ένωση 
Οργανώσεων Παραγωγών Ελαιολάδου πραγματοποίησε 
πλημμελώς τους ελέγχους που της είχαν ανατεθεί δυ¬ 
νάμει των άρθρων 6,8 και 10 του Καν (ΕΟΚ) 2261/1984. 

γ) Οι εκπρόσωποι των Οργανώσεων Παραγωγών Ελαιολά- 
δου ή των Ενώσεών τους και οι υπεύθυνοι των ελαιοτριβείων 
είχαν αρνηθεί να υποβληθούν σε ελέγχους ή δεν διευκό¬ 
λυναν τους ελέγχους που προβλέπονται στο π.δ. 222/1985 
όπως ισχύει, επιβάλλεται το πρόστιμο της παραγράφου 2 
Το ως άνω πρόστιμο επιβάλλεται με απόφαση του Γενικού 
Γραμματέα του Υπουργείου Αγροτικής Ανάπτυξης και Τρο¬ 
φίμων, που εκδίδεται μετά από εισήγηση της επιτροπής που 
προβλέπεται στην υτί αριθμ. Α 252679/2.3.1989 απόφαση των 
Υπουργών Εθνικής Οικονομίας και Γεωργίας (ΦΕΚ 159 Β), 
όπως τροποποιήθηκε και ισχύει». 

2) Η παράγραφος 2 αντικαθίσταται ως εξής: 

«2. Το ύψος του προστίμου κυμαίνεται, ανάλογα με την 
σοβαρότητα και τη διάρκεια της παράβασης, από 293,47 
έως 8.804,11 ευρώ, στις περιπτώσεις παρατυπιών των 
Οργανώσεων Παραγωγών ελαιολάδου ή των Ενώσεών 
τους και από 1.467 ευρώ έως 60.000 ευρώ, στις περιπτώ¬ 
σεις παρατυπιών των υπεύθυνων των ελαιοτριβείων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

-♦- 

Αριθμ. 259356 (5) 

Τροποποίηση της υπ’ αριθμ. Α 252679/2.3.1989 απόφα¬ 
σης των Υπουργών Εθνικής Οικονομίας και Γεωργίας 
«Αναγνώριση ελαιοτριβείων για την συμμετοχή τους 
στο καθεστώς ενίσχυσης στην παραγωγή ελαιολά- 
δου» (ΦΕΚ 159 Β), όπως τροποποιήθηκε και ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 3 του άρθρου 22 του ν. 992/1979 «Περί 
οργανώσεως των διοικητικών υπηρεσιών δια την εφαρ¬ 
μογήν της Συνθήκης Προσχωρήσεως της Ελλάδος εις 
τας Ευρωπαϊκός Κοινότητας και ρυθμίσεως συναφών 
θεσμικών και οργανωτικών θεμάτων» (ΦΕΚ 280 Α). 

β) Των παρ. 1, 2 και 3 του άρθρου 1 του ν. 1338/1983 
«Εφαρμογή του κοινοτικού δικαίου» (ΦΕΚ Α 34) όπως 
τροποποιήθηκε με τις διατάξεις του άρθρου 6 του 
ν.1440/1984 «Συμμετοχή της Ελλάδος στο κεφάλαιο, 


στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητος Άνθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (ΦΕΚ 70 Α) και του άρθρου 3 
του νόμου αυτού, όπως αντικαταστάθηκε με το άρθρο 
65 του ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ 101 Α). 

γ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (ΦΕΚ 98 Α). 

δ) Του δευτέρου εδαφίου της παραγράφου 1 του άρ¬ 
θρου 9α του ΚΑΝ (ΕΚ) 2366/1998 της Επιτροπής «για τις 
λεπτομέρειες εφαρμογής του καθεστώτος ενίσχυσης 
στην παραγωγή ελαιολάδου για τις περιόδους εμπορίας 
1998/1999 έως 2000/2001» (ΕΕΙ_ 293), όπως τροποποιή¬ 
θηκε και ισχύει. 

ε) Του δευτέρου εδαφίου της παραγράφου 1 του άρ¬ 
θρου 24 του Καν (ΕΚ) 865/2004 «σχετικά με την κοινή 
οργάνωση της αγοράς ελαιολάδου και επιτραπέζιων 
ελιών και την τροποποίηση του κανονισμού (ΕΟΚ) αριθμ. 
827/68» (ΕΕ1_ 161), όπως τροποποιήθηκε και ισχύει. 

2. Το γεγονός ότι η Αυτοτελής Υπηρεσιακή Μονάδα 
Ελέγχου Ενισχύσεων Ελαιολάδου (ΑΥΜΕΕΕ) του ΟΠΕ¬ 
ΚΕΠΕ, καταργήθηκε με την υπ’ αριθμ. 279045/29.6.2006 
Απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης και Αγροτικής Ανάπτυξης και 
Τροφίμων (ΦΕΚ 794 Β). 

3. Το γεγονός ότι, από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Το προτελευταίο εδάφιο της παραγράφου 3 της 
υπ’ αριθμ. Α 252679/2.3.1989 απόφασης των Υπουρ¬ 
γών Εθνικής Οικονομίας και Γεωργίας «Αναγνώριση 
ελαιοτριβείων για την συμμετοχή τους στο καθεστώς 
ενίσχυσης στην παραγωγή ελαιολάδου» (Β 159), όπως 
η παράγραφος αυτή τροποποιήθηκε με τις υπ’ αριθμ. 
374925/1993 (ΦΕΚ 573 Β), 339822/1997 (ΦΕΚ 762 Β), 
303179/10.4.1997 (ΦΕΚ 425 Β), 310594/14.4.1998 (ΦΕΚ 423 
Β), 394353/16.10.2001 (ΦΕΚ 1410 Β) και 228608/15.1.2002 
(ΦΕΚ 55 Β) όμοιες αποφάσεις, τροποποιείται ως ακο¬ 
λούθως: 

«Στην επιτροπή συμμετέχει ως εισηγητής, χωρίς ψήφο, 
υπάλληλος του ΟΠΕΚΕΠΕ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2007 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

-♦- 

Αριθμ. 397 (6) 

Καθορισμός αριθμού ατόμων που θα απασχοληθούν στο 
Κέντρο Εξυπηρέτησης Πολιτών (ΚΕΠ) του Δήμου Οι- 
τύλου με σύμβαση μίσθωσης έργου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τ ις διατάξεις: α) των άρθ. 1,2, 6 και 13 του ν.2503/1997 
«Διοίκηση, οργάνωση, στελέχωση της Περιφέρειας, ρύθ- 

μίση θεμάτων για την τοπική αυτοδιοίκηση και άλλες 
διατάξεις», β) του άρθ. 6 του ν.2527/1997 «Τροποποίηση 
και συμπλήρωση διατάξεων ν. 2190/1994 και άλλες δι¬ 
ατάξεις» ,γ) του άρθ. 31 παρ. 11 και 12 του ν. 3013/2002, 
δ)του άρθρου 24 του ν. 3200/2003 και ε) του άρθρου 15 
παρ. 1 του ν. 3260/2004 (ΦΕΚ 151/Α/6.8.2004). 

2. Το με υπ’ αριθμ. ΔΟΛΚΕΠ/Φ4/2 314/5.1.2007 έγγραφο 
του ΥΠΕΣΔΔΑ, σχετικά με την κατανομή δύο συμβάσεων 
μίσθωσης έργου 6μηνης διάρκειας για τη στελέχωση 
του ΚΕΠ του Δήμου Οιτύλου Ν. Λακωνίας. 

3. Την από 8.4.2002 Γνωμοδότηση του Νομικού Συμ¬ 
βουλίου της ΚΕΔΚΕ, σύμφωνα με την οποία οι συγκεκρι¬ 
μένες εργασίες που περιγράφονται πιο κάτω μπορούν 
να αποτελόσουν αντικείμενο σύμβασης μίσθωσης έργου 
χωρίς να υποκρύπτεται εξαρτημένη εργασία. 

4. Το γεγονός ότι το έργο που θα παρέχεται από το εν 
λόγω προσωπικό δεν ανάγεται στον κύκλο των συνήθων 
καθηκόντων των υπαλλήλων του Δήμου Οιτύλου. 

5. Τις υπηρεσιακές ανάγκες του Δήμου Οιτύλου, 
όπως αυτές διαμορφώθηκαν μετά την δημοσίευση του 
ν. 3013/2002 με τον οποίο συστάθηκαν τα ΚΕΠ στους 
ΟΤΑ Α και Β' Βαθμού. 

6. Την υπ’ αριθμ. 12700/2.7.2002 εγκύκλιο του ΥΠΕΣΔΔΑ 
περί συμβάσεων μίσθωσης έργου από τους ΟΤΑ για την 
λειτουργία των ΚΕΠ. 

7. Τα ΔΙΠΠ Φ Ε.Π. 1/14004/9.8.2002 και 14219/20.9.2002 
έγγραφα του ΥΠΕΣΔΔΑ και Δ/νσης Διοίκησης Περιφέ¬ 
ρειας Πελ/σου αντίστοιχα, σύμφωνα με τα οποίο ορί¬ 
στηκε το ύψος της αμοιβής του κάθε αναδόχου. 

8. Το με υπ’ αριθμ. 4193/ΟΔΕ ΚΕΠ/10.3.2005 έγγραφο 
του ΥΠΕΣΔΔΑ, σύμφωνα με το οποίο: α) οι συμβάσεις θα 
λήγουν αυτοδικαίως με το διορισμό των μονίμων υπαλ¬ 
λήλων των ΚΕΠ, ανεξαρτήτως της διάρκειας ισχύος της 
σύμβασης και β) η αποζημίωση από 1.2.2005 για όσους 
αναδόχους (συμβασιούχους) των ΚΕΠ έχουν συμπληρώ¬ 
σει 24 μήνες ορίζεται σε δώδεκα χιλιάδες (12.000,00) 
ευρώ, ετησίως 

9. Τα υπ’ αριθμ. 990/ΟΔΕ ΚΕΠ/30.7.2004, 537/2481 
ΟΔΕ ΚΕΠ/10.11.2004, Φ.7/2/7772/ ΟΔΕ ΚΕΠ/14.10.2005, οικ. 
66295/29.12.2005 και Φ.7/ΟΔΕ ΚΕΠ /11123/8.5.2006 έγγρα¬ 
φα του ΥΠΕΣΔΔΑ. 

10. Το υπ’ αριθμ. 12935/10.3.2006 έγγραφο του ΥΠΕΣ¬ 
ΔΔΑ, σύμφωνα με το οποίο οι εγκρίσεις των συμβάσεων 
μίσθωσης έργου, αποτελούν κανονιστικές αποφάσεις 
και σύμφωνα με τις διατάξεις του άρθρου 1 ν.301/1976 
αποστέλλονται για δημοσίευση της Εφημερίδα της Κυ- 
βερνήσεως. 

11. Τα λοιπά στοιχεία του φακέλου. 

12. Το γεγονός ότι από τις διατάξεις της παρούσας 
απόφασης προκαλείται συνολική δαπάνη δώδεκα χι¬ 
λιάδων ευρώ ( 12.000,00 €), εφόσον οι συμβασιούχοι 
έχουν συμπληρώσει διαδοχικές συμβάσεις μίσθωσης 
έργου, άνω των 24 μηνών ,ή δέκα χιλιάδων πεντακοσίων 
εξήντα ευρώ (10.560,00 €) στην περίπτωση που οι συμβα- 
σιούχοι δεν έχουν συμπληρώσει διαδοχικές συμβάσεις 
μίσθωσης έργου 24 μηνών, συμπεριλαμβανομένων τυχόν 
κρατήσεων και τυχόν Φ.Π.Α., η οποία θα εκταμιευθε’ 
από την Ελληνική Εταιρεία Τοπικής Ανάπτυξης και Αυ¬ 
τοδιοίκησης μέσω προγραμματικής σύμβασης με το 
ΥΠΕΣΔΔΑ, αποφασίζουμε: 


1) Καθορίζουμε τον αριθμό των ατόμων που θα απα¬ 
σχοληθούν με σύμβαση μίσθωσης έργου στο Δήμο Οι¬ 
τύλου για χρονικό διάστημα έξι (6) μηνών για τη στε¬ 
λέχωση του ΚΕΠ αυτού, σε δύο (2) άτομα. 

2) Το έργο που θα εκτελέσουν οι ανωτέρω αφορά την 
παραγωγική λειτουργία του ΚΕΠ. 

3) Το συνολικό ύψος της αμοιβής ορίζεται σε 12.000,00€ 
εφόσον οι συμβασιούχοι έχουν συμπληρώσει διαδοχικές 
συμβάσεις μίσθωσης έργου άνω των 24 μηνών (1000,00€ 
μηνιαίως για κάθε ανάδοχο) και 10560,00 €, εφόσον δεν 
έχουν συμπληρώσει διαδοχικές συμβάσεις έργου 24 
μηνών (880,00 € μηνιαίως για κάθε ανάδοχο) συμπερι¬ 
λαμβανομένων των τυχόν κρατήσεων και τυχόν ΦΠΑ 
και θα καταβάλλεται τμηματικά ανά μήνα ανάλογα με 
την πορεία του έργου. 

4) Ο προϊστάμενος του ΚΕΠ θα παρακολουθεί την 
πορεία εκτέλεσης του ανατιθέμενου έργου και θα δίνει 
τις απαραίτητες οδηγίες. Για την καταβολή της αμοιβής 
απαιτείται βεβαίωση του Προϊστάμενου, για την πληρό¬ 
τητα και την αρτιότητα του έργου. 

5) Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών του Δήμου 
Οιτύλου στην έδρα αυτού. (Αρεόπολη). 

6) Ανανέωση ή παράταση των συμβάσεων μίσθωσης 
έργου πέραν των έξι ( 6) μηνών απαγορεύεται και είναι 
αυτοδικαίως άκυρη. Το εξάμηνο αρχίζει να μετρά από 
την ημέρα υπογραφής της σύμβασης σε συνάρτηση με 
την ημερομηνία αρχής του προαναφερόμενου έργου 
από τους αναδόχους. Οι πιο πάνω συμβάσεις θα λήγουν 
αυτοδικαίως από τη χρονική στιγμή που θα στελεχωθεί 
το ΚΕΠ με μόνιμο προσωπικό, ανεξαρτήτως της διάρκει¬ 
ας ισχύος των και σε περίπτωση παραίτησης, διακοπής 
κ.λπ. της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση σε 
συνέχεια της προηγούμενης που διακόπηκε, χωρίς την 
προηγούμενη έγκριση: α) της ΟΔΕ/ ΚΕΠ/ ΥΠΕΣΔΔΑ η 
οποία θα πρέπει να έχει ενημερωθεί από την αρμόδια 
υπηρεσία του ΟΤΑ ΚΑΙ β) της Υπηρεσίας μας. 

7) Οι ανάδοχοι δεν δικαιούνται δώρο Χριστουγέννων 
και Πάσχα καθώς και άδεια και επίδομα άδειας, ενώ δεν 
υφίσταται υποχρέωση του εργοδότη για ασφάλιση των 
αναδοχών σε φορέα κύριας ή επικουρικής ασφάλισης. 

8) Με τις υπογραφείσες συμβάσεις μπορούν να κα¬ 
θοριστούν και τυχόν αναγκαίοι όροι και κάθε λεπτο¬ 
μέρεια σχετικά με τα δικαιώματα και τις υποχρεώσεις 
των αναδοχών. Απασχόληση των αναδοχών σε έργα ή 
εργασίες άσχετες με αυτές που περιγράφονται στην 
παρούσα απαγορεύεται. 

9) Το προς ανάθεση έργο δεν ανάγεται στον κύκλο 
των συνήθων καθηκόντων των υπηρετούντων υπαλ¬ 
λήλων και δεν μπορεί να εκτελεσθεί από τους υπαλ¬ 
λήλους του Δήμου Οιτύλου λόγω μη διαθεσιμότητας 
ανθρώπινου δυναμικού, δεν καλύπτει πάγιες ανάγκες 
και δεν υποκρύπτει εξαρτημένη εργασία, δεδομένου ότι 
πρόκειται για εργασίες που προκύπτουν από ρυθμίσεις 
νεοπαγείς (ν.3013/2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 31 Ιανουάριου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωιί 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟπη/όνά, δημοσιευμάτων μιας εταιρείας στο τεύχος Α.Ε.-Ε.Π.Ε, και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (3χ; 210 4071010 ■ ΐηΐΒΓΠβΙ: ΗΗρά/ΐΛ/ΐΛ/ΐΛ/.βΙ.ςΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν· 0 ΐ·αΓ - ε-ιτίίίΙ: ν/θί)ΐίΐ35ΐ6Γ@θ1.ί|Γ 



























